JohanHeinsen/ENO huggingface dataset:
Den Vest-Sjællandske Avis, 1832-02-18
J Slutningen af Marts Maaned førstkommende, agter jeg ved offentlig Auction at lade bortsælge, circa 300. Tdr. Havre, samt et Partie Erter og Byg, alt fortrinlig gode, til Saaesæd tienlige Vare, saavelsom circa 100 Stkr. Ungsviin, hvoraf en Deel til den Tid vil være fedet; hvilket herved foreløbig bekiendtgiøres. Ringsted Kloster den 7de Febr. 1832. Hansen. Rønnede Giæstgiverie, Kroe og Skiftested.
Den Vest-Sjællandske Avis, 1832-02-18
Da intet antageligt Bud skeete ved den sidst afholdte Auction over Bortforpagtningen af det Gisselfeld Kloster tilhørende, paa Hovedlandeveien imellem Kiøge og Wordingborg, ved Rønnede Bye, beliggende Giestgiverie, Kroe og Skiftested, saa bliver, over bemeldte Forpagtning, som tiltrædes 1ste Mai dette Aar, en nye Auction afholdt Onsdagen den 29de Febr. førstkommende, om Middagen Klokken 112, i Gisselfeld forrige Giestgivergaard. Med Forpagtningen følger 2 Bøndergaardes Jorder, indeholdende circa 150 Tønder Land med ufrit Hartkorn Ager og Eng 11 Tdr. 6 Skpr. 1 Fdkr. 1 3/4 Alb., samt største Deelen af de Reqvisitter, som udfordres til Vestridelsen, af det ved Stedet etablerede Befordringsvæsen, nemlig: det bestemte Antal Vogne, 7 Hestes Seletøi til 4 Heste, m. m.; alt efter de Conditioner, som 8 Dage for Auctionen vil være til Eftersyn paa Postgaardene i Wordingborg, Nestved, Kiøge, Ringsted, Roeskilde, Slagelse, Corsøer, Kallundborg, Aarhuus, Odense, Nyekiøbing paa Falster, Mariboe og Nakskov, samt i Kiøbenhavn i Amaliegaden No. 157 hos Portneren, og paa Klosterets Skriverstue i Braabye ved Gisselfeld; hvilket herved til Liebhaveres Efterretning bekiendtgiøres.
Den Vest-Sjællandske Avis, 1832-02-18
En Sædegaard, ikke langt fra Kiøbenhavn, i en af Landets skiønneste og frugtbareste Egne med 120 Tønder, Land, udmærket kraftfulde Jorder, en god Ege- og Bøgeskov, fiskerige Damme, tilsat med Karper og Karusser, tildeels nye og velindrettede Bygninger, med en særdeles smuk, rummelig, og beqvem herskabelig Hovedbygning, og en skiøn anlagt Blomster, og Frugthauge, er strax at erholde tilkjøbs paa meget billige Vilkaar, tilligemed dens hele Besætning af 200 Faar, 20 Køer, 10 Heste, og Alt behøvende Jnventarium. De herpaa Reflecterende ville behage enten personlig eller i portofrie Breve at henvende dem til Undertegnede, der paa Eierens Vegne foranstalter Eiendommen paaviist, og afhandler det videre. Store Mørkegaard, pr. Holbek, den 6te Febr.. 1832. Dall.
Den Vest-Sjællandske Avis, 1832-02-18
En Mand, som har været ved Forst- og Jagtvæsenet, ønsker sig en Skytte-Tieneste eller som Avlsbestyrer. Bogtrykker Magnus anviser. Høe, circa 15 Læs, Humle, circa 6 a 8 Lpd., kan erholdes tilkiøbs i Nærheden af Sorøe. Bogtrykker Maguus anviser.
Den Vest-Sjællandske Avis, 1832-02-18
En examineret Gartner, der i flere Aar har været Avlsforvalter, hvis Kone har bestyret Meierie og Huusholdning, saavel i sit Fødeland Holsteen som her i Siælland, ønsker sig begge Condition til 1ste Mai. En Billet bedes aflagt hos Hr. Hørkræmmer Nielsen paa Vestergade No. 52, mrkt. H. A.
Den Vest-Sjællandske Avis, 1832-02-18
En Familie paa Landet, som har en Søn paa omtrent 10 Aar, der nyder Underviisning i de for hans Alder passende Læregienstande, uden dog at have Studeringer til Formaal, ønsker en velopdraget Dreng af samme Alder til at deeltage i Underviisningen i Huset, for at vække Kappelyst, og da ikke Fordeel er Hensigten, ville Conditionerne blive billige. Nærmere Underretning erholdes paa Nørregade No. 38, 1ste Sal i Kiøbenhavn eller hos Pastor Benzon i Slagelse. D Tobak.
Den Vest-Sjællandske Avis, 1832-02-18
Denne saameget yndede og velsmagende Røgtobak, som kan sættes i Ligning med Varinas Kanaster, og et før har været kiendt her, sælges til 3 Mk. pr. Pd. Ligeledes. L Tobak til 6 Mk. pr. Pd.
Den Vest-Sjællandske Avis, 1832-02-18
Ægte Liverpool til 5 Mk. pr. Pd., samt ægte Havanna Cigarer a 4 Rbd. pr. 100, Cabannas dito i Mk., Woodville 9 Mk., Virgin dito 9 Mk., i Tobaks Udsalget i Klareboderne ved Kiøbmagergade No. 7 hos M. Soldin. Olsen Kiøbenhavn Fiæbye af forrige Roeskilde Amt, og Peder Christensen Kildebrønde af Kiøbenhavns Amt, som have været Kudske ved ridende Artilleries Auxiliaircorps 1815 og hiempermitteredes 1816 i Januar, kunne hver erholde 2 Rbd. udbetalte, naar de eller deres Arvinger, med Ligitimation, melde sig paa Wognserup ved Holbek.
Den Vest-Sjællandske Avis, 1832-02-18
En Seminarist, som kan forevise Attester fra Seminariet for Duelighed og iøvrigt har gode Anbefalinger, kan strax blive antaget som Hielpelærer ved en Skole, naar han derom henvender sig til Bogtrykker Magnus i Slagelse, som desangaaende giver nærmere Anviisning.
Den Vest-Sjællandske Avis, 1832-02-18
Arvefæstegaarden Holberggaard i Tersløse ved Sorøe, som staaer for Hartkorn 4 Tdr. 4 Skpr. 2 Fdkr. 2 Alb., og hvorpaa findes en liden Askeskov, kan erholdes til kiøbs paa billige Vilkaar, naar man derom henvender sig til Eieren Hans Nielsen i Tersløse.
Den Vest-Sjællandske Avis, 1832-02-18
Hvor en ugift Forvalter kan til 1ste Mai erholde en Condition anvises af Abisexpeditionen.
Den Vest-Sjællandske Avis, 1832-02-18
En Beboelsesleilighed, bestaaende af 2 Værelser Kiøkken, Spisekammer og Loftsrum, er at faae tilleie til Paaske Flyttetid. Bogtrykker Magnus anviser. En Boutik=Indretning kan strax faaes tilkiøbs; Bogtrykker Magnus anviser.
Den Vest-Sjællandske Avis, 1832-02-18
Nye føde Appelsiner, og Messina Citroner er nu arriveret og bekommes til videre Forhandling paa Nørregade No. 25 i Kiøbenhavn hos Urtekræmmer F. C. Bruun.
Den Vest-Sjællandske Avis, 1832-02-18
paa lille Antverskov er en beqvem Boepæl, bestaaende af flere gibsede Værelser tilligemed Kiøkken, Spiskammer, Kielder, Loftsrum og andre Beqvemmeligheder, samt den Gaarden tilliggende betydelige Hauge, at erholde til Leie til førstkommende Paaske Flyttetid. Under Leien kan tillige blive indbefattet Græsning og Fodring til 1 eller flere Køer eller Heste. Man henvender sig til Forvalteren paa Gaarden, som paaviser Leiligheden.
Den Vest-Sjællandske Avis, 1832-02-18
En ugift Skytte ønsker sig Condition til 1ste Mai det Nærmere erfares i Avisexpeditionen, hvor ogsaa de bedste Beviser og hans Duelighed ere til Eftersyn.
Den Vest-Sjællandske Avis, 1832-02-18
Hvor endeel god frisk Byg- og Havrehalm, samt nogen god Giødning er at faae tilkiøbs, anvises af Avisexpeditionen.
Den Vest-Sjællandske Avis, 1832-02-18
For en duelig Teglbrænder, der selv stryger Tagsteen, er en god Tieneste strax at erholde paa Frederikslund, pr. Sorøe.
Den Vest-Sjællandske Avis, 1832-02-18
Fortrinlig gode Kaage- og Saae=Ærter, faaes paa Jldeberggaard; sammesteds staae nogle gode Lødekiørtil Salg.
Den Vest-Sjællandske Avis, 1832-02-18
For en Enke eller et eenlig anstændig Fruentimmer er et Værelse at faae til Paaske Flyttedag, og Adgang til Kiøkken, eller og for et ungt Menneske, om forlanges strax; Avis Expeditionen anviser den Søgende.
Den Vest-Sjællandske Avis, 1832-02-18
En honnet Mands Datter, ønsker sig Condition til 1ste Mai, hos en Præst, Forpagter, Skovrider eller anden honet Familie paa Landet. Hun kan sye Skrædersyening efter Maal, brodere og andre FruentimmerNetheder og er ikke ukyndig i Huusholdningen, taler tydsk og dansk, og er der Børn er hun villig til at informere dem. Anvises af Stadfæstemand Jørgensen i Hyskenstrædet No. 147 i Kiøbenhavn.
Den Vest-Sjællandske Avis, 1832-02-18
En ung Pige af honette Forældre, som bliver confirmeret nu til Paaske, ønsker sig Condition til 1ste Mai. som Syepige. Hun sver godt Skrædersyening og er tillige villig til at deeltage i alt andet Huusarbeide. Bogtrykker Magnus anviser.
Den Vest-Sjællandske Avis, 1832-02-18
En stor Hjørnegaard med Hauge, Væng Nestved. og 9 Tdr. Land Jord, er strax at faae tilkiøbs eller tilleie, hvorom handles med. Sorterup.
Den Vest-Sjællandske Avis, 1832-02-18
Tre til fire Holstenere kan faae Gravearbeide hele tilstundende Foraar og Sommer paa Gierdrupgaard pr. Slagelse.
Den Vest-Sjællandske Avis, 1832-02-21
Siællandske Avis, Den Vest eller: Ugeblad. Slagelse. den for landske Historie. uden og inden tigste Nyeheder. Dagens vig Redigeret af Pastor Ridder Bastholm. Trykt og forlagt af Peter Magnus. 18de Aarg. Tirsdagen den 21. Februar 1832. No. 45. 18de Aar. Tirsdagen den 25. Februar 1832. Tirsdagen den 25. Februar 1832. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1832-02-21
Amerika.
Den Vest-Sjællandske Avis, 1832-02-21
Ved Slutningen af Aaret 1831.
Den Vest-Sjællandske Avis, 1832-02-21
(Fortsættelse.) Roligere end i Nye Granada (hvor en Kongres for dette Land og ikke for hele Columbien blev aabnet den 20de October 1831 og har antaget Adskillelsen) er Tingenes Tilstand i Venezuela hvis Hovedstad er Caracas. Det lykkedes Regieringens Chef, den gamle tappre Llanero Antonio Paez, Venezuelas egentlige Befrier, at berolige det østlige Venezuela, som havde erklæret sig mod ham og hans Kongresses Beslutninger. Allerede i Juni blev Kongressens Sæde forlagt fra Valencia til den gamle Hovedstad Caracas, Patz, som hverken kan læse eller skrive; men dog ligefuldt kan regiere i Amerika, er ankommen dertil i August. Han søger at befordre Jndustrien, og han har afskaffet al den militaire Pomp, som fandt Sted under Bolivar, og har skadet Landet saameget. Da han kom tilbage dertil, sagde han til Officerene af sin Generalstab: bort med Jer, paa Eders Plantager, og dyrker dem. Vi have, svarede de, ingen Plantager, eller i det mindste ingen Evner til at dyrke dem. - Da vil jeg skaffe Jer dem, sagde den gamle Krigsbelt, og han holdt sit Ord. Fra Valencia begav han sig til Puerto Cabello for at inspicere Fæstningsværkerne, ganske simpelt klædt, som en gemeen Lanero og uden nogen militair Svite. Folket, sagde han, er kied af Uroelighederne; Factionerne kunne ikke vinde meere derved. Rolighed, Fred og Vindskibelighed kan allene giøre os lykkelige. Armeen er opløst; Officere og Soldater kunne vende tilbage til deres Hiem.
Den Vest-Sjællandske Avis, 1832-02-21
Peru synes ligesaa lidet at kunne berolige sig som Columbien; Bolivars Jdeer ere trængte derind, og de militaire Chefer ville der tiltage sig Magten. Præsidenten General Gamarra, som er en personlig Fiende af Præsidenten i Bolivia General Andres Santa Cruz, søger ogsaa at udvide sin Magt over Bolivia. Men Bolivia, som er mere velhavende end Peru, hvilket Land er for det meste en tør Kyst, vil beholde sin Uafhængighed; begge Republikkers Krigshære ere rykkede imod hinanden; dog er Krigen ikke kommen til Udbrud. Jmedens Gamarra rykkede mod Grændsen regierede Vicepræsidenten La Fuente i Hovedstaden Lima.
Den Vest-Sjællandske Avis, 1832-02-21
J April 1831 kom Kongressen sammen, afsatte LaFuente, og han maatte tilligemed den Engelske General Miller tage Flugten paa et Amerikansk Skib. Kongressen bifaldt ikke Krigen med Bolivia og afslog Gamarra en større Magt, som han forlangte af den; og nu traadte Senatets Præsident Andres Reyes i Spidsen for Statsbestyrelsen. Financerne ere i en slet Forfatning; Statsindtægterne indkomme kun svagt og Regieringen har forgiæves giort sig Umage for at aabne et Statslaan, nyelig har den havt den Ubehagelighed, at Mandskabet paa to Krigskibe har insurgeret og er gaaet over til Bolivia. - J denne Republik er Tilstanden mere rolig og ordnet, Præsidenten Santa Cruz besidder en almindelig Tillid; de sidste Efterretninger derfra naae til Juni 1831. En Beretning fra Senatets Præsident Serrano af 19de Mai indeholder en temmelig fordeelagtig Skildring af Financernes Tilstand. Chili er nogenlunde beroeliget. Efter en temmelig blodig Kamp, som varede i 10 Maaneder, lykkedes det i April 1831 for General Prieto at træde, som Præsident, i Spidsen for Regieringen. Han reiste selv til den sydlige Provins Conception for at fordrive de overblevne Jnsurgenter under Ramon Freires Commando og for at holde de uafhængige Arauco-Jndianere i Tømme. Vicepræsidenten Portales aabnede den 1ste Juni Congressen i St. Jago med et Budskab, som indeholdt en temmelig fordeelagtig Skildring af denne saalænge af indvortes Uroeligheder sønderrevne Republiks Tilstand. Regieringen har endog besluttet at afbetale noget paa dens Gield i London og glæder sig over Republikens diplomatiske Forbindelse med Frankerige; dette Budskab lyder i det mindste trøstende.
Den Vest-Sjællandske Avis, 1832-02-21
De forenede Provinser ved Rio de la Plata ere saa temmeligt beroeligede. J Buenos Ayres regierer den gamle, rige og kloge Rosas som Over directeur. Foederalisternes Partie har tilintetgjort Unitarierne, som vilde stifte en Central-Republik, den sidste Rest under Alvarz og Madrid har maattet tage Flugten til den nordlige Provins Ta cuman. Jmedens Gen. Pas, Chef for Unionen, holdt sig i Cordova, rykkede General Qviroga i Begyndelsen af 1831 igiennem de vestlige Provinser til Grændserne af Chili og afskar ham og hans Partie deres Hielpekilder. Derpaa trængte den tappre Lopez fra Parana med sine Santa Feianer frem til Cordova, slog Gen. Paz og tog ham til Fange, og den 29de Juni afsluttede Staden og Provinsen Cordova en Fredstractat med Lopez og Qviroga. Handelsforbindelserne imellem Buenos Ayres igiennem de indre Pampas til Mendoza og Chili og nordpaa til Bolivia er bleven retableret efter en Afbrydelse af 20 Aar, til stor Fordeel fordenne nu opblomstrende Handelstad, som man kan kalde det Sydamerikanske Hamborg. Jndvaanerne synes endelig at være blevne kiede af de evige indvortes Feider, som ere blevne saa farlige ved Jndblandelsen i disse Strigheder af de tappre, rov syge, overalt beredne Jndianer-Stammer, og Freden blev afsluttet i August 1831 under meget gunstige Auspicier. Dog vil det vare længe inden Landet kan rette sig efter saa langvarige og slemme indvortes Uroligheder, og blot opnaae den Velstand, som det besad under Spaniens Herredømme i Begyndelsen af det 18de Aarhundrede. Frihedshatten er der bleven til en Beeghue, og har voldet rædsomme Smerter Folket var ikke modent for at komme i Besiddelse af Nydelsen af Menneskerettighederne, og maae arbeide sig ud af et trykkende militairt Despotie; men har ikke Tydskland i flere Sekler sukket under Næveretten; hvorfor skulde Amerika nyde et større Held?
Den Vest-Sjællandske Avis, 1832-02-21
Brasilien nærmer sig stedse meere til en Republik, og vil ogsaa have sin Udviklings=Kamp at giennemgaae. Nu finder her heldigere Forhold Sted, ved det at Militairen og de militaire Chefer ikke her besidde en saa stor Anseelse, som i de andre Sydamerikanske Stater; hvor de erholdt Jndflydelse som Landets Befriere; derimod i Brasilien ere de regulaire Tropper meget mere forhadte som Undertrykkere og Tyranniets Tienere og lide mere Uret end de tilføie. Opstanden i Bahia og Pernambuko i September 1831 bevise, at de bevæbnede Borgere have ikke nødigt at frygte for dem. Dog hersker endnu Partiebad i Landet; thi ligesom Folket i Mexico er forbittret paa Gammel Spanierne, saaledes er det i Brasilien badefuldt mod Portugiserne (Europeos). Hertil kommer den Fare, at de talrige Pardos (Mulatterne) og Frienegerne, hvoraf mange ere velhavende, og som ere forvovne og halstarrige, true de Hvide med Krig, og ere talrigere end disse Det i Juni indsatte permanente Regentskab af Dhrr. Francisco de Lima i Silvo, Joze de Costa Carvalho og Joao Braulio Munct, have paataget sig et vanskeligt Kald, især da General-Regieringen i Rio Janeiros Anseelse er meget vaklende. Staden Bahia er jaloux paa Hovedstaden, og Provinserne have aldrig havt Villie til at bidrage noget af Betydenhed til Regieringens Understøttelse. Hertil kommer at hele Rigets Statsgield hviler paa Børsen i Rio Janeiro, som ikke kan sende Dividende til London, hvorover Englænderne ere meget forbittrede. Saalænge Dou Pedro regierede i Rio Janeiro og Bolivar Britternes Ven, i Columbia vare disse meget respecterede i begge Stater og der blev dog nogenlunde sørget for Staternes Kreditorer. Men nu har der udbredet sig et Had i disse Lande imod Englænderne, som giengieldes med heftige Jnvectiver i de Engelske Blade imod Sydamerikanerne, saa at disse ikke ere de de paalideligste Kilder for den nye Sydamerikanske Historie. (Man veed nu at Regentskadet har besluttet at forvandle Brasilien til en forderativ Stat, for at faae en Ende paa de indvortes Uroligheder og dette er vist nok ogsaa bedste passende for et Land af en saa uhyre Udstrækning.)J Frankerige er man meget vred paa Hayti fordi det halv barbariske Folk der, som de Franske kalde det, har ingen Penge til at betale de indgaaede Forpligtelser, som efter den afsluttede Tractat med Carl X beløber sig til 22 Mill. Franker, at foretage en Expedition imod Hayti for at tvinge det til Betalingen er for kostbart, og det mislykkede Forsøg under Napoleon tiener til Advarsel.
Den Vest-Sjællandske Avis, 1832-02-21
Øen staaer endnu bestandigt under sin Præsident J. P. Boyers Bestyrelse. - De Engelske Colonier paa Amerikas Fastland og paa Øerne i Nærheden af det ere i stor Flor og Regieringen bær megen Omsorg derfor. Alle Vestindiske Øer, de Franske, Engelske og Spanske ere i en Opposition mod deres Regieringer; men Frygten for deres Negerslaver nøder dem til at adlyde.
Den Vest-Sjællandske Avis, 1832-02-21
Nyeste Post-Efterretninger. Cholera har pludselig taget Overhaand i Edinborg paa en meget betænkelig Maade; den gras serer endnu i Halle og Wien; men har ophørt i Abo efter at have bortrevet 235 Personer.
Den Vest-Sjællandske Avis, 1832-02-21
J Bladet Børsenhalle læses følgende Efterretning fra Frankfort af 11te Februar: Siden i Gaar ere her de meest paafaldende Rygter fra vor Omegn i Omløb. Reisende, som ere komne hertil forsikkre, at vor hele Omegn er i fuld Opstand. J Visbaden har Pøbelen demoleret Ministeren von Marschalls Palads; Hs. Excellence har taget Flugten til Biberach, hvorfra han efter Hertugens Anmodning, som betragter Angrebet som rettet mod sig selv, har begivet sig til Mainz. - J den Nassauiske Hovedstad er alt i Forvirring; Kanoner staae opplantede paa Torvet. I Hannu have, ifølge det Rygte, at de Hessiske Soldater skulde tiene 12 Aar, istedet for 5. disse kastet deres Vaaben fra sig eller slaget dem istykker, og en stor Mængde af dem have aflagt Soldater=Kiolen og begivet sig hiem, omtrent 50 passerede igiennem Frankfort den 10de Februar (Tumulten gik for sig den 9de om Aftenen; men Dagen derpaa bleve Gemytterne beroligede, da Regierings-Direktor Baumbach offentlig bekiendtgiorde, at Rygtet var falskt og at Tienestetiden kun varer i 5 Aar. J det Hessen Darmstadt ske, især i Vilbel og i Gros og Kleinkarben have Bønderne sammenrottet sig for at spolere alle Accisehusene; Forbittrelsen hos dem skal være stor.
Den Vest-Sjællandske Avis, 1832-02-21
Man har Efterretninger fra Haag af 14de Februar, men der tales intet i dem om Greve Orlows Ankomst Man vil vide at Kongen af Holland har notificeret den Tydske Forbunds-Forsamling, at han ikke vil antage de 24 Artikler og ikke give sit Samtykke til Aftrædelsen af det Luxemborgske uden at erholde derfor en fuldstændig Godtgiørelse ved Aftrædelse af Land paa en anden Kant. - Forresten berettes fra Holland, at Udrustningerne tillands og Defensionen fra Søesiden, især ved Texel, fortsættes med den største Virksomhed.
Den Vest-Sjællandske Avis, 1832-02-21
Den Belgiske Udenlandsk Minister Hr. de Meulenare, har nyelig sagt i Repræsentanternes Kammer: at de tre østlige Magters RatificationsVægring var en Begivenhed, som ikke havde været til at forudsee, og at det var i det mindste umueligt for ham at forudsee Følgerne deraf.
Den Vest-Sjællandske Avis, 1832-02-21
Under 8de Februar er den Kongelige Franske Forordning publiceret, ifølge hvilken 80,000 Mand nye Tropper skulle udtages. – J Hamborg vare den 17de Februar Statspapirene ikke søgte. – Fra Wien skrives, at Østerrigs Ratification af den Londonske Tractat er blevet noget opsat, fordi man først synes at ville oppebie den Russiske Ratification, hvilke allene af den Aarsag ikke skal være afgivet fordi man fra Russisk Side har forsøgt paa at stemme Holland til at antage Tractaten, som man haaber at ville lykkes, og hvorved man vil forebygge en virksom Jndgribelse i Sagen fra Conferencens Side. De Underhandlinger, som ere aabnede med Hoffet i Brüssel om at bevirke nogle Modificationer i Tracta en have været frugtesløse; dog holder man det for mueligt endnu at kunne bevirkes naar først Holland har meddeelt sit Samtykke til Tractaten. Alle Magter skulle paa det bestemteste forlange, at Hollænderne skulle rømme Castellet i Antwerpen, selv om de ikke ville antage Tractaten.
Den Vest-Sjællandske Avis, 1832-02-21
Hr. Courtenay fremkom den 9de Februar med en Motion i det Engelske Underhuus angaaende Portugal, hvorved han forlangte, at alle Dokumenter skulde fremlægges. Han angreb Ministerne for den Franske Expedition i Fior til Tajo floden som de ikke skulde have indvilget, og for Hvervingerne i Kongeriget til Fordeel for Don Pedro, som de skulde have standset og straffet ifølge de gieldende Love mod Hverving til udenlandsk Krigstieneste. J det mindste burde de dog have meddeelt Oplysning om hvorvidt der var forlangt af Regieringen at forhindre en saadan hverving og hvorvidt dette Forlangende var efterkommet. Lord Palmersion og de ministerielle Talere paastode, at det ikke var Ministernes Pligt at vaage over Overholdelsen af denne Parlamentsact; men at det staaer enhver frit for at indgive Klage over dens Overtrædelse; saadan en Klage var ogsaa indgivet, men det kunde ikke bevises, at de for Don Pedros Regning udrustede Skibe havde forbudte Varer ombord, desuden vare Skibene ikke umiddelbart bestemte til Portugal, men til Frankerige. Ministeren retfærdiggjorde Regieringens Forhold i denne Henseende; ligeledes tilstod han at han ikke kunde indsee med hvilket Skin af Ret, at Ministeriet skulde have forhindret de Franskes Expedition til Portugal for at forskaffe Satisfaction for Mishandling mod Franske Borgere, især da en Brittisk Eskadre havde paa samme Tid begivet sig til Tajofloden for at forskaffe samme Satisfaction med Hensyn til Mishandlinger mod Brittiske Undersaatter; ogsaa Sir J. Mackintosch og Hr. Stanley forsvarede Regieringen. Fremdeles blev det sagt under denne Forhandling, at disse Hvervinger have været ubetydelige og kunne ikke sammenlignes med de Hvervinger, som havde fundet Sted under det forrige Ministerium for Grækerne og imod Sultanen, Englands gamle Allierede. Tilsidst blev Forslaget forkastet med 274 mod 139 Stemmer. -
Den Vest-Sjællandske Avis, 1832-02-21
Den 4de Februar laae endnu Hertugen af Braganza (Don Pedro) formedelst Modvind ved Belleisle. Øen er opfyldt af Portugisere og af Englændere. - Ogsaa den Preussiske Statstidende beretter nu, at de pavelige Troppers Excesser have været meget store, de skulle ikke allene i Forli have plyndret i private Huse; men ogsaa i Kirkerne og undsaae sig siden ikke for offentlig at sælge de røvede Sager. Man haaber nu, hedder det videre, at det Romerske Hof vil af sig selv sørge for den fornødne Forandring i Statsbestyrelsen.
Den Vest-Sjællandske Avis, 1832-02-21
J forrige Aar har man i Egnen ved Ekatharineburg i Rusland opdaget ædle Smaragder af den skiønneste grønne Farve. De forefandtes paa eet Sted i en saadan Mængde og af en saadan Reenhed, at man har allerede solgt af dem for 200,000 Rubler, foruden de Exemplarer som ere skiænkede til det Keiserlige Biergcorps Samlinger i St. Petersborg. Den store Keiserlige Expedition af Bierg arbeidere som bleve i Fior sendte til de nordlige Uralbierge for at opdage Guldholdige Bierglag, have fundet saa rige Steder, at den allene kunne udvadske henimod 1500 Mark Guld. Ved Guldvadskeriet i Uralbiergene ere henimod 50000 Mennesker satte i Arbeide, saa at en nye Folkemængde er fremkommet i en Egn, som hidintil var næsten en Ørken. Man siger at Livegenskabet skal ophæves i Biergværks=Egnene; fordi man vil have fundet, at Livegne qvalificere sig langt mindre tilBiergarbeide end til Jorddyrkning. Regieringen understøtter meget Jndvandrirgen af frie Arbeidsfolk til disse Egne.
Den Vest-Sjællandske Avis, 1832-02-21
Sørgelige Beretninger ere indløbne fra Gallizien om Sundhedstilstanden i denne Provins; thi Typhus raser i en stor Deel af den med Heftighed, især iblandt Militairen. Sygdommen grasserer meest i de Steder, hvor Cholera har stærkest raset og henimod 800 Mand af de Keiserlige Tropper ere døde af den. Alle disponible militaire Læger, have faaet Ordre til at afgaae til de smittede Egne. - J Kongeriget Baiern hvor alle Klostere vare ophævede, ere 34 oprettede igien og deraf de 16 i de sidste 6 Aar.